鐵

鐵係元素嘅一種，符號Fe，原子序數26，原子重量55.845(2)。符號嚟自拉丁文。鐵係第八族同第四周期嘅金屬。

鐵係星體經純核聚變嘅最終產物，唔使靠超新星嚟形成。因為咁，佢係宇宙裏面最多嘅重金屬。人類最早發現嘅鐵正係由外太空撞落地球嘅隕石。

特性 
有好強嘅延展性，熔點係攝氏1535度，而沸點則係攝氏三千度左右。所以唔容易提煉。

鐵好容易同氧產生化學作用，稱之為氧化。鐵製物品成日都生鏽，就係氧化嘅過程。

鐵又係建造摩天大廈同埋地下鐵路嘅材料，佢可以同其他金屬混合成不銹鋼，工業革命之後喺建築學上得到重大嘅應用。

鐵喺天文學同埋物理學上面，視為恆星核聚變最終極合成嘅元素，核聚變高核聚變到鐵之後恆星就會失去平衡，開始超新星爆發。

鐵嘅化學符號係Fe，源自拉丁文名稱「Ferrum」。

製造 
鐵一般都係採用冶煉法嚟提煉，以赤鐵礦同磁鐵礦為原材料，同焦炭以及助溶劑，喺熔爐入面產生反應。焦炭燃燒嗰陣會產生二氧化碳，而二氧化碳同焦炭接觸，會產生一氧化碳。一氧化碳同礦石入面嘅氧化鐵，產生作用，就產生出金屬「鐵」。

呢啲反應都係可逆反應，所產生出嚟嘅一氧化碳，濃度要越大越好。要使到反應進行得完完全全，溫度至少要800度。

世界10大鐵礦產國 
年產量

凍鐵